DA
15.5.2023
Den Europæiske Unions Tidende
C 173/31
Sag anlagt den 27. februar 2023 — Kargins mod Kommissionen (Sag T-110/23) (2023/C 173/42) Processprog: engelsk Parter Sagsøger: Rems-Kargins (Riga, Letland) (ved advokat O. Behrends) Sagsøgt: Europa-Kommissionen
Sagsøgerens påstande — Kommissionens afgørelse af 12. december 2022, modtaget den 16. december 2022, hvorved Kommissionen afslog sagsøgerens begæring om aktindsigt i henhold til bestemmelserne om aktindsigt, annulleres med hensyn til sagsøgeren. — Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat seks anbringender. 1.
Første anbringende om, at den liste over dokumenter, som sagsøgte har anført i den anfægtede afgørelse, er åbenbart mangelfuld 2.
Andet anbringende om, at sagsøgte uretmæssigt har redigeret i betydelige dele af dokumenterne 3.
Tredje anbringende om, at sagsøgte retsstridigt har nægtet aktindsigt i 14 dokumenter, og at sagsøgte har gjort dette på grundlag af en ukorrekt fortolkning og anvendelse af artikel 4, stk.
2, i forordning nr.
1049/2001 (1) med hensyn til en eventuel skade for retslige procedurer 4.
Fjerde anbringende om, at sagsøgtes holdning med hensyn til en eventuel mere tungtvejende offentlig interesse er behæftet med en række mangler, herunder bl.a. at sagsøgte ikke har henvist til nogen skade ved udbredelse, ikke har taget hensyn til den politiske og økonomiske betydning af den foreliggende sag og ikke har taget hensyn til den offentlige interesse i at kunne vurdere forskellen mellem en lovlig amicus curiae-skrivelse og et ulovligt indgreb fra Kommissionens side i retsplejen i en medlemsstat ved at gøre den nationale domstol, der skal behandle en appel, opmærksom på de negative konsekvenser for den pågældende medlemsstat som følge af en negativ handling fra Kommissionens side, hvis de lavere instansers afgørelse ikke omstødes 5.
Femte anbringende om, at sagsøgte har undladt at give sagsøgeren aktindsigt i sagen 6.
Sjette anbringende om, at sagsøgte, ved at udstede den anfægtede afgørelse til sagsøgeren næsten et år efter fremsendelsen af den genfremsatte begæring, har tilsidesat fristen i henhold til artikel 8, stk.
1 og 2, i forordning nr.
1049/2001 på en så grov måde, at der er tale om et afslag på aktindsigt på det relevante tidspunkt.
(1)
Europa-Parlamentets og Rådets forordning (EF) nr.
1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter.
Sag anlagt den 2. marts 2023 — Debreceni Egyetem mod Rådet (Sag T-115/23) (2023/C 173/43) Processprog: ungarsk Parter Sagsøger: Debreceni Egyetem (Debrecen, Ungarn) (ved advokaterne J. Rausch og Á. Papp)